CELEX: C2004/262/38
Language: el
Date: 2004-10-23 00:00:00
Title: Υπόθεση C-370/04: Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας, η οποία ασκήθηκε στις 26 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/22
            
         Προσφυγή της Επιτροπής των Ευρωπαϊκών Κοινοτήτων κατά της Ομοσπονδιακής Δημοκρατίας της Γερμανίας, η οποία ασκήθηκε στις 26 Αυγούστου 2004
   (Υπόθεση C-370/04)
   (2004/C 262/38)
   Η Επιτροπή των Ευρωπαϊκών Κοινοτήτων άσκησε προσφυγή, στις 26 Αυγούστου 2004, κατά της Ομοσπονδιακής Δημοκρατίας της Γερμανίας ενώπιον του Δικαστηρίου των Ευρωπαϊκών Κοινοτήτων. Πληρεξούσιοι της προσφεύγουσας είναι οι Gerald Braun και Wouter Wils, στελέχη της νομικής υπηρεσίας της Επιτροπής, με τόπο επιδόσεων στο Λουξεμβούργο.
   Η προσφεύγουσα ζητεί από το Δικαστήριο:
   
               1.
            
            
               να διαπιστώσει ότι η Ομοσπονδιακή Δημοκρατία της Γερμανίας, παραλείποντας να θέσει σε ισχύ εντός της ταχθείσας προθεσμίας όλες τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθεί προς την οδηγία 2001/16/EΚ (1) του Ευρωπαϊκού Κοινοβουλίου και του Συμβουλίου, της 19ης Μαρτίου 2001, για τη διαλειτουργικότητα του συμβατικού διευρωπαϊκού σιδηροδρομικού συστήματος, παρέβη τις υποχρεώσεις της εκ της συνθήκης ΕΚ και εκ της προμνημονευθείσας οδηγίας·
            
         
               2.
            
            
               να καταδικάσει την καθής στα δικαστικά έξοδα.
            
         Προβαλλόμενοι με την προσφυγή λόγοι και κύρια επιχειρήματα:
   Η προθεσμία για τη μεταφορά στο εσωτερικό δίκαιο της οδηγίας 2001/16/EΚ έληξε στις 20.4.2003.
   
      (1)  ΕΕ L 110, σ. 1.